वैम्पायर और इंसान की केमिस्ट्री पर बेस्ड है इनकी सीरीज, 20 अप्रैल को नेटफ्लिक्स पर होगी रिलीज
Gangubai Kathiawadi fame Shantanu Maheshwari OTT debut With Netflix Series. डांसर और एक्टर शांतनु महेश्वरी अपना OTT डेब्यू करने जा रहे हैं। शांतनु जल्द ही वेब सीरीज ‘टूथ परी : व्हेन लव बाइट्स’ में नजर आएंगे। इस सीरीज में शांतनु के साथ लीड रोल में ‘अ सूटेबल बॉय’ फेम तान्या मानिकताला भी नजर आएंगी
डांसर और एक्टर शांतनु महेश्वरी अपना OTT डेब्यू करने जा रहे हैं। शांतनु जल्द ही वेब सीरीज ‘टूथ परी : व्हेन लव बाइट्स’ में नजर आएंगे। इस सीरीज में शांतनु के साथ लीड रोल में ‘अ सूटेबल बॉय’ फेम तान्या मानिकताला भी नजर आएंगी। ये सीरीज 20 अप्रैल को वर्ल्ड ओरल हाइजीन डे के मौके पर नेटफ्लिक्स पर रिलीज होगी।
‘टूथ परी : व्हेन लव बाइट्स’ में नजर आएंगे शांतनु 
फिल्म ‘गंगूबाई काठियावाड़ी’ में शांतनु ने अफसान का रोल किया था। इस फिल्म में उनकी परफॉर्मेंस खूब पसंद की गई।
इस सीरीज की कहानी कोलकाता में सेट है। रोमांस और मिस्ट्री से भरपूर ‘टूथ परी : व्हेन लव बाइट्स’ सीरीज में इंसान और वैम्पायर का कनेक्शन स्टोरी को और भी खास बनाता है। कहानी में तान्या मानिकताला ने रूमी का किरदार निभाया है।
वैम्पायर और इंसान की केमिस्ट्री है देखने लायक 
वैम्पायर के शिकार के दौरान उसका एक दांत आधा टूट जाता है। शांतनु को पूरा यकीन है कि वो रूमी की प्रॉब्लम को ठीक कर सकते हैं। इसी दौरान, रूमी के दांतों से शांतनु को चोट लग जाती है।
वहीं, रूमी को इंसान के खून का टेस्ट पसंद आता है। डायरेक्टर प्रतिम दास गुप्ता की इस सीरीज में रोमांटिक फैनटेसी थ्रिलर में सिकंदर खेर, आदिल हुसैन, रेवती, सास्वता चैटर्जी और तिलोत्मा शोम भी हैं।
यूजर्स बोले- सीरीज का प्रोमो कार्तिक आर्यन की ‘फ्रेडी’ जैसा 
सीरीज का प्रोमो रिलीज होने के बाद सोशल मीडिया पर कई यूजर्स इस सीरीज की तुलना कार्तिक आर्यन की फिल्म फ्रेडी से कर रहे हैं।
इस फिल्म में कार्तिक आर्यन ने एक साइको डेंटिस्ट का किरदार निभाया था। जिस लड़की से कार्तिक प्यार करते हैं, वो उन्हें धोखा देती है। फिर, कार्तिक उससे बदला लेने की कोशिश करते हैं।